ДО КМЕТА

НА ОБЩИНА ИХТИМАН

ДО ОБЩИНСКИ СЪВЕТ ИХТИМАН

ПЛАН - ПРОГРАМА

за дейността на Народно Читалище „Св. Св. Кирил и Методий – 1928г.“

с. Полянци, общ. Ихтиман, обл. Софийска

за 2024г.

1. **Въведение**

Настоящата план – програма е разработена на основание чл. 26 а, ал.1 от ЗНЧ.

Изготвянето на план – програмата за развитие на читалищната дейност на НЧ „Св.Св. Кирил и Методий – 1928г.“ с.Полянци през 2024г. цели:

* Да следва визия за развитие на Читалището зададена с План – програмата от предходния планови период;
* Да ревизира актуалните и приоритетни цели и задачи;
* Да задава и следва нови линии за разширяване на дейността и обхвата на Читалището сред членовете му, ползвателите на услугите му и населението на селото.

1. **Кратък анализ на състоянието на Читалището**

Читалището в с. Полянци е с възстановена дейност от 2008 година, помещава се в сградата на бившето училище на селото, понастоящем от Читалището се ползват две стаи, едната отредена за библиотечно помещение и читалня и втора подходяща за организиране на групови прояви и клубни дейности.

Липсата на щатен служител силно затруднява работа на ръководството на Читалището и създава предпоставки за неефективна и непоследователна дейност на Читалището като цяло.

Сградата на Читалището се поддържа в добро състояние, като ежегодно се правят ремонти и подобрения.

В застой е работата по картотекиране на библиотечния фонд на Читалището, което е следствие от два фактора: първо липата на щатен служител и второ нулевия интерес от страна на членовете на читалището към организираната инициатива по доброволното и безвъзмездно картотекиране.

1. **Приоритетни цели и задачи на Читалището**

Основната цел на читалищното ръководство през 2024 г. е да следва и надгради нивото на посещаемостта на Читалището и организирането на групови занимания и прояви по следните основни направления:

* Библиотечно и информационно осигуряване;
* Клубна дейност;
* Кино покази;
* Спортни дейности ориентирани към децата;
* Организиране на групови мероприятия за запазване на традициите и обичайте на село Полянци.

За постигане на основната цел Читалищното ръководство си поставя слените актуални задачи:

* Организиране и допълване на библиотечния фонд –доброволното картотекиране на книгите през настоящата година до момента не се осъществява, в това отношение запазваме нивото зададено през 2018г. от само 100 бр. картотекирани книги според официалните стандарти. Читалището получава дарения – книги за допълване на библиотечния фонд, както и закупува малък брой нови книги.

По линия на организирането и допълването на библиотечния фонд:

* ще продължи обогатяването на библиотечния фонд и чрез закупуването на няколко десетки нови книги, както и със съдействието на библиотеката в град Ихтиман.
* ще се направят нови опити за доброволно картотекиране на книги.
* Осигуряване на достъп до информационни, комуникационни и административни услуги:
* Изграждане на свободна безжична връзка с интернет;
* Закупуване на сценично осветление;
* Закупуване на сценично облекло.
* Създаване на дискусионен клуб и съвместни мероприятия с пенсионерския клуб;
* Подобряване и допълване на материалната база:
* Укрепване на оградата на Читалището;
* Организиране на дворното пространство и изграждане на игрища;
* Изграждане на санитарни възли в сградата.
* Поддръжката на двата паметника в селото.
* Честване на празници.

с. Полянци Председател: